In jou 20's? Dié velsorgproduk moet jy gebruik
JY LEES NOU In jou 20's? Dié velsorgproduk moet jy gebruik
FOTO Instagram/ Zendaya.
En dís hoekom ...
Jy het jeug en tyd aan jou kant. Met net 'n BB-room, maskara en gekleurde lipbalsem kan jy soos 'n Hollywood-ster lyk. Maar jou jeugdige gelaat gaan ongelukkig nie vanself behoue bly nie.
In jou 20's begin die uurglas reeds leegloop, fyn plooitjies begin vorm en 'n sonvlek of twee kan verskyn. Daarom moet jy velsorgprodukte begin gebruik wat geformuleer is om jou vel langer gesond en jonk te hou.
In hierdie stadium word jou vel se selle nog teen 'n vinnige tempo vernuwe, die bloedsirkulasie na jou vel is goed, jou kollageenproduksie op dreef. Dis hoekom jy reeds in jou 20's voorkomend moet optree.
Wat is die één produk wat in jou skoonheidstas hoort?
'n Vitamien C-serum. Dis geskik vir die meeste veltipes en mans sowel as vroue kan dit gebruik. Net iemand met volwasse aknee moet pasop vir dié serum, dis ongelukkig te ryk vir jou vel.
Onthou ook vitamien C is pH-sensitief. As jy dus jou vel met 'n produk afskilfer wat sure bevat (melksuur of salisielsuur), wag eers totdat dit goed absorbeer voordat jy 'n produk met vitamien C aanwend.
Kyk watter voordele hou vitamien C vir jou vel in:
1. Bevorder die produksie van kollageen
Fyn lyntjies en plooie is iets wat elke vrou probeer voorkom. 'n Vitamien C-serum is hoogs gekonsentreer en bevat antioksidante wat kollageenproduksie aanhelp, wat weer help om vroeë tekens van veroudering te voorkom.
Dit help om jou vel teen UVA- en UVB-sonstrale te beskerm. Omdat vitamien C 'n antioksidant is, versterk dit jou vel om sonskade makliker af te weer.
As jy met 'n droë of gedehidreerde vel sukkel, benodig jy beslis vitamien C. 'n Hoë konsentrasie van vitamien C is ideaal om jou vel bevog te hou.
6. Help genesing aan
Vitamien C help om jou vel se natuurlike herstelprosesse te versnel. Wend dit op jou vel aan om snye en akneemerke vinniger te laat genees.
Hoe gebruik jy 'n vitamien C-serum?
Wend die serum een tot twee keer per dag ná jou verfrisser aan. Gebruik net 'n klein hoeveelheid aangesien dit hoogs gekonsentreer is. Gee die serum kans om behoorlik in te trek.
Aangesien vitamien C 'n antioksidant is, het dit 'n beperkte rakleeftyd. Die molekules oksideer sodra dit aan lig, hitte en lug blootgestel word. Indien die serum van kleur verander en geel vertoon, het die produk verslaan en sal dit minder effektief wees. Bêre jou serum op 'n koel, donker, droë plek. Wees ook op die uitkyk vir formules wat nie water bevat nie of spesifiek geformuleer is om die vitamien C langer te laat hou.